วันนี้ขอนำเสนอรีวิวงานวัง งานไทยโบราณกันบ้างดีกว่าค่ะ ร้านกาแฟนรสิงห์ ตั้งอยู่ในบริเวณวังพญาไทค่ะ อยู่ข้างๆโรงพยาบาลพระมงกุฎเลย สามารถเดินเชื่อมถึงกันได้เลยค่ะ หลังจากเดินชมวังแล้วก็แวะหาอะไรทานดีกว่า (โชคร้ายหน่อยที่ไม่ได้มาช่วงเสาร์-อาทิตย์ เพราะสองวันนี้จะมีไกด์ให้เราเดินเข้าไปในตึกต่างๆได้ค่ะ) 

บรรยากาศในร้านจะตกแต่งสไตล์ไทยประยุกต์ค่ะ เน้นสีโทนน้ำตาล เพดานโค้งสูง พร้อมกับกระจกสูงค่ะ เดินเข้ามาแล้วก็นึกเอ๊ะเราอยู่ในเรื่องคุณชายสักเรื่องรึเปล่านะ???????????????? ที่นั่งก็มีทั้งโซฟาใหญ่ โต๊ะกลมตัวใหญ่ แล้วก็โต๊ะเล็กรอบๆค่ะ แม้จะเป็นวันธรรมดาแต่ก็มีคนทยอยเข้ามาไม่ขาดสายเลยค่ะ เสาร์อาทิตย์คนน่าจะเยอะพอสมควรเลย

นั่งปุ๊บพนักงานก็นำเมนูมาให้ค่ะ เมนูที่นี่เก๋ไก๋มาก ลักษณะเป็นหนังสือเล่มเก่าๆ เหมือนสืบทอดมาจากยุคคุณย่าประมาณนั้น???? เมนูที่นี่มีตั้งแต่ของคาว ทั้งอาหารไทย อาหารฝรั่ง ซึ่งเอาจริงๆราคาก็ไม่แรงมากนะคะเมือเทียบกับบรรยากาศ แล้วก็ของหวานและเครื่องดื่มค่ะ

มาดูเมนูที่สั่งดีกว่า เนื่องจากทานข้าวเที่ยงมาแล้ว เลยขอเมนูเบาๆดีกว่า กุ๊กไก่ขอเมนูประจำตัวเลยค่ะ โกโก้ร้อน(60 บาท) เสิร์ฟมาในแก้วเล็ก มีฟองนมด้านบนพร้อมน้ำตาลให้หนึ่งซอง รสชาติใช้ได้ แต่ก็ไม่ได้หวือหวาอะไรมากมายค่ะ จิบเพลินๆดีค่ะ

เมนูต่อมาลองสั่งเครปเค้กชาไทย(120 บาท) เมนูเค้กนี่เป็นเมนูประจำวัน ฉะนั้นต้องสอบถามพนักงานดูเองค่ะว่ามีเค้กอะไรบ้าง เครปเค้กเรียงชั้นมาสวย ราดซอสชาไทยมาซะชุ่มฉ่ำเลย ตัวนี้อร่อยใช้ได้เลยค่ะ ทานไปได้กลิ่นชาไทยหอมอ่อนๆ เข้มข้นในระดับนึงค่ะ อร่อยดี

สรุป ให้คะแนนเต็มเรื่องบรรยากาศเลยค่ะ รู้สึกเหมือนหลุดมาอีกโลกนึงเลย อันนี้ชอบมาก ขนมก็ใช้ได้ พนักงานก็น่ารัก ยิ้มแย้มดี มีไวไฟด้วย นั่งชิลได้นานเลยค่ะทีนี้(ถ้าคนไม่เยอะนะคะ????????) คราวหน้าถ้าแวะมาอีกคงจะลองอาหารคาวดูบ้าง น่าทานหลายเมนูเลยค่ะ